google/wiki40b huggingface dataset:
Lietajúce mušky

Lietajúce mušky (iné názvy: mušie krídlo, mouches volantes [fr.; vyslov: muš vola(n)t; doslova lietajúce muchy], myiod(es)opsia, myiodesonsia, muscae volitantes [lat.]) je neškodné ochorenie oka, ktoré sa prejavuje najčastejšie u krátkozrakých ľudí.

Príznaky

Pacient subjektívne vníma pred očami čiastočne priesvitné lietajúce objekty, na ktoré sa nedá poriadne zaostriť. Zobrazujú sa najčastejšie pri sústredení alebo keď sa pacient pozerá na povrch, ktorý je jednej farby, prevažne svetlej (obloha, papier...)

Charakteristika

Mušie krídlo ako také je neškodný zákal, ktorý vzniká v sklovci. Môže sa vyskytnúť prakticky u každého človeka, no náchylnejší naň sú krátkozrakí ľudia. Diagnózu však musí potvrdiť očný lekár a vylúčiť vážnejšie ochorenie oka. Samotné mušie krídlo sa už nijak ďalej nezhoršuje.

Liečba

Väčšinou tieto zákaly sklovca zmiznú samy (po čase sa rozpustia), ale často ich zase nahradia nové. V kritických prípadoch, ak je už takýchto zákalov enormné množstvo, je možné operačné riešenie.
Cogny (Rhône)

Poloha

Obec má rozlohu 5,83 km². Najvyšší bod je položený 780 m n. m. a najnižší bod 257 m n. m.

Obyvateľstvo

Počet obyvateľov obce je 1 067 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Eulalie (Aude)

Poloha

Obec má rozlohu 6,5 km². Najvyšší bod je položený 134 m n. m. a najnižší bod 109 m n. m.

Obyvateľstvo

Počet obyvateľov obce je 521 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hldočín

Prameň

Pramení v Oravskej Magure, v podcelku Budín, na juhovýchodnom svahu Budína (1 221,4 m n. m.) v nadmorskej výške približne 895 m n. m.

Opis toku

Najprv tečie na krátkom úseku na juh, v lokalite Petrovka sprava priberá prítok z JJV úpätia Budína a stáča sa juhovýchodným smerom, pričom vstupuje do Oravskej vrchoviny. Z pravej strany priberá dva krátke prítoky zo severovýchodného svahu Petrovky (942 m n. m.), preteká lokalitou Na Skaliciach a opäť sprava priberá prítok zo západného svahu Lučivného vrchu (840,7 m n. m.), z lokality Za Lučivným a stáča sa na východ, pričom sa výraznejšie vlní. Zľava ešte priberá Blážik, vteká do intravilánu Zemianskej Dediny a na jej západnom okraji ústi v nadmorskej výške cca 615 m n. m. do Ráztoky.
Chanteloup (Ille-et-Vilaine)

Poloha

Obec má rozlohu 17,53 km². Najvyšší bod je položený 109 m n. m. a najnižší bod 38 m n. m.

Obyvateľstvo

Počet obyvateľov obce je 1 552 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tréfumel

Poloha

Obec má rozlohu 5,81 km². Najvyšší bod je položený 50 m n. m. a najnižší bod 15 m n. m.

Obyvateľstvo

Počet obyvateľov obce je 260 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nekrogeografia

Nekrogeografia (angl. necrogeography, geography of dead; od starogr. nekrós – mŕtvy, zomrelý) je subdisciplína geografie, ktorá je zameraná na štúdium priestorových aspektov lokalizácie cintorínov a iných sakrálnych stavieb.
Apoziopéza

Apoziopéza je vetná štylistická figúra. Je to významovo a intonačne nedokončená výpoveď.
Crouy-Saint-Pierre

Poloha

Obec má rozlohu 10,51 km². Najvyšší bod je položený 96 m n. m. a najnižší bod 10 m n. m.

Obyvateľstvo

Počet obyvateľov obce je 328 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aiguilles (obec)

Poloha

Aiguilles má rozlohu 40,16 km². Najvyšší bod je položený 3 078 m n. m. a najnižší bod 1 400 m n. m.

Obyvateľstvo

Aiguilles má 426 obyvateľov (2009).
Graf vývoja obyvateľstva:
Zdroje: INSEE
Laias

Laias (starogr. Λαί̈ας – Laias) je v gréckej mytológii syn élidského kráľa Oxyla a jeho manželky Pierie.
Jeho otec Oxylos pochádzal z rodu Heraklovcov a pôvodne bol kráľom v Aitólii. Keď však na hrách v Tébach, nešikovne hodeným diskom zabil svojho brata Thermia (alebo podľa inej verzie Alkidoka, syna Skopia), musel sa vzdať trónu a odísť do vyhnanstva.
Na jeho cestách ho neskôr stretol Temenos, jeden z vodcov Heraklovcov, ktorí sa spolu s Dórmi chystali na ďalší pokus dobyť Peloponéz. Oxylos putoval krajinou na koni (alebo oslovi), ktorý mal jedno oko a Temenos, ktorému veštba odporučila, aby si za vodcu hľadali trojokého a tak si zabezpečili úspech vojenskej výpravy, usúdil, že sa veštba vzťahuje na neho, preto ho zastavil a po prehováraní presvedčil, aby sa k nim pridal.
Po úspešnej vojenskej výprave, ho potom Heraklovci z vďaky zvolili za kráľa Élidy, úrodnej krajiny na severozápade Peloponézu. Oxylos sa potom oženil s Pieriou a mal s ňou dvoch synov, Aitóla a Laia. Aitólos zomrel mladý a rodičia ho pochovali neďaleko Olympie a ich druhý syn Laias prevzal v Élide kráľovské žezlo. Podľa antického autora Pausania nie je známe či mal Laias potomka. Neskôr sa stal kráľom Élidy jeden z Oxylových potomkov Ifitos, ktorý bol súčasníkom spartského zákonodarcu Lykúrga.
Obrnené vyslobodzovacie vozidlo

Obrnené vyslobodzovacie vozidlo (anglický preklad: Armoured Recovery Vehicle) patrí, podobne ako mostné tanky, medzi špeciálne obrnené vozidlá. Jeho hlavnou úlohou je podporovať bojovú činnosť všetkých obrnených jednotiek vyzbrojených najmä tankmi.
Medzi hlavné úlohy patrí vyslobodzovanie uviaznutých tankov či iných obrnených vozidiel, ich odťahovanie v prípade poškodenia a vykonávanie niektorých rozsiahlejších opráv (výmena motora). Preto je obrnené vyslobodzovacie vozidlo obvykle vybavené žeriavom, navijakom a ďalšími potrebnými zariadeniami.
Menový kurz

Menový kurz alebo výmenný kurz (mien) alebo kurz je cena (kurz) menovej jednotky.
Najčastejšie sa myslí spotový bilaterálny nominálny menový kurz, teda cena jednej menovej jednotky vyjadrená (bez ďalších úprav) v druhej menovej jednotke pre obchod prebiehajúci (takmer) okamžite.
Na Slovensku sa do roka 2008 zvykli menové kurzy uvádzať v priamej kotácii (tzv. americkej), od roku 2009 sa v súlade s kurzovým lístkom ECB zvykne používať nepriama kotácia (európska).
Katedrála mena Najsvätejšej Panny Márie (rímskokatolícka)

Katedrála mena Najsvätejšej Panny Márie je rímskokatolíckou katedrálou v bieloruskom hlavnom meste Minsk.

História

Katedrála sa stavala v rokoch 1710 až 1732 v barokovom architektonickom štýle, ktorý sa nazýval podľa litovkého hlavného mesta Vilnius tzv. vilniusky (vilenský) barok. Chrám vznikol neďaleko jezuitskej školy a spočiatku patril jezuitom. Od roku 1798 bol povýšený na katedrálny chrám novovzniknutej Minsko-mogilevskej diecézy. Stal sa symbolom rímskych katolíkov v meste Minsk. Voku 1934 ho počas komunistickej diktatúry komunisti zatvorili a zmenili na garáže. Budova chátrala a bola umelecky znehodnotená. Počas nemeckej okupácie 1941 až 1941 ho Nemci vrátili minským katolíkom, ale po vojne ho komunisti znova zatvorili. Rímskokatolíckej cirkvi bol vrátený až v roku 1993 a potom nasledovala rozsiahla rekonštrukcia. Po oprave bol opätovne vysvätený v roku 1997.

Súčasnosť

Dnes je katedrála opäť dôstojným svätostánkom bieloruských rímskych katolíkov. Jej impozantné dve vysoké chrámové veže sa stali symbolom mesta a jeho duchovnej sily. V chráme sa konajú bohoslužby v bieloruskom, poľskom i ruskom jazyku.
Madaveli

Madaveli (maldiv. މަޑަވެލި‎) je jeden z obývaných ostrovov na atole Gáfu Dálu na Maldivách. Počet obyvateľov je 1 556 (jún 2006), dĺžka ostrova 1 050 m, šírka 880 m. Vzdialenosť od hlavného mesta Male je 416,68 km.
Honovanie

Honovanie je brúsenie malou rýchlosťou a malým prítlačným tlakom. Je to najzložitejší nástroj v obrábaní.
Dosahovaná drsnosť Ra 0,05-0,1.
Dosahovaná presnosť IT2-IT4.
Nástroj Nástrojom je honovacia hlava, ktorá má po obvode 4-12 brúsnych kameňov z korundu alebo karborunda. Hlava koná rotačný a súčasne posuvný pohyb.Honuje sa v 2-3 operáciách.
Chladiaca kvapalinaje zmes strojového oleja a petroleja.
rýhlosť obvodová (vo) / rýchlosť posuvná (vp) sa nerovná celému číslu
Spodná úvrať (i) - Prebeh alebo nedobehnutie hlavice, patria k regulačným parametrom procesu a dá sa napr. eliminovať miera kuželovitosti otvoru
Hádecká planinka

Ochrana

Predmetom ochrany sú lesné a lesostepné spoločenstvá najjužnejšej časti Moravského krasu s chránenými a ohrozenými druhmi rastlín a živočíchov. Územie rezervácie je výrazne ovplyvnené ťažbou vápencov, dreva a pastvou dobytka, rovnako tak i výstavbou rádiokomunikačnej veže a prístupové komunikácie k nej. Rezerváciou prechádza náučný chodník.

Geológia

Podložie je prevažne budované devónskymi a spodnokarbónskymi hádsko-říčskými vápencami a křtinskými vápencami. Na západnej hranici sa vyskytujú devónske bazálne klastiká, prešmyknuté cez vápence. Na hádsko-říčské vápence diskordantne nasadajú jurské vápence so silicitmi. V časti Šumbera je vyvinuté drobné škrapové pole. Pôdny kryt tvorí renzina typická, na východe v nadloží spraše potom fluvizem typická.

Flóra

Teplomilnú vegetáciu predstavujú dúbravy tvorené dubom plstnatým. Stromové poschodie je tam dub plstnatý, dub cerový, dub zimný a jarabina brekyňová, v kerovom poschodí je typický klokoč perovitý, drieň obyčajný, dráč obyčajný, hloh jednosemenný, v bylinnom poschodí je zastúpená jagavka konáristá, kamienka modropurpurová a jasenec biely, na čistinách mliečnik mnohofarebný, medúnka medovkolistá, oman mečolistý, chránený kosatec pestrý, kavyľ Ivanov, ruža bedrovníková, kriticky ohrozený je hadinec červený. Ďalej tu sú hrabové porasty, kde rastie drieň obyčajný, svíb krvavý, rešetliak prečisťujúci, hrachor jarný, pľúcnik lekársky, luskáč lekársky, silne ohrozená neotinea počerná. Vo vrcholových partiách pod dominujúcim dubom zimným a lipou veľkolistou je to mednička jednokvetá, kopytník európsky, ostrica chlpatá, lipnica hájna. Na chladnejších svahoch dominuje lipa veľkolistá, lipa malolistá, javor mliečny a javor horský, v podraste lykovec jedovatý, samorastlík klasnatý alebo pakost smradľavý.

Fauna

Severnú hranicu rozšírenia tu majú niektorí zástupcovia drobníkov, ploskáčikov, piadiviek (piadica kuričková, piadica červenkastá) a môr - morica páskatá, sivkavec lesklý. Veľmi vzácna je siatica ďatelinová. Z chrobákov tu žije roháč veľký. Druhovo početné sú vtáky, zistené bolo celkom 52 druhov, najpočetnejším sú sýkorka veľká, sýkorka hôrna, pinka obyčajná, kolibiarik čipčavý, penica čiernohlavá. Z malých cicavcov je najhojnejší hrdziak lesný, myš krovinatá a ryšavka žltohrdlá.
Brachistochrona

Brachistochrona (z gréckeho brachistos najkratší, chronos čas), označovaná tiež ako krivka najkratšieho spádu, je krivka spojujúca dva body, po ktorej sa hmotný bod dostane z počiatočného pokoja v jednom bode do druhého pôsobením homogénneho gravitačného poľa za najkratší čas.
Názorné si je možné predstaviť, že hľadáme tvar drôtu, po ktorom sa má (bez trenia) kĺzať guľôčka medzi dvoma bodmi čo najrýchlejšie.
Pomocou pomerne zložitých postupov (vrátane variačného počtu) je možné dokázať, že brachistochrona je časť prostej cykloidy. Na rozdiel od klasickej polohy cykloidy používanej napr. u mostných oblúkov je však brachistochrona osovo prevrátená podľa vodorovnej osi.
Toto označenie zaviedol Johann Bernoulli v roku 1696 v časopise Acta Eruditorum a sám predložil riešenie (okrem svojho brata Jakoba a i.).
Kýčera (prítok Bielej Oravy)

Prameň

Pramení v geomorfologickom celku Podbeskydská vrchovina na južnom svahu vrchu Nižná Poperačka (1 036,1 m n. m.) v nadmorskej výške cca 980 m n. m.
Jozef Škultéty

Život

Študoval na slovenskom gymnáziu v Revúcej, po jeho ukončení zložil učiteľské skúšky v Kláštore pod Znievom a stal sa učiteľom na ľudovej škole vo Vrútkach. V štúdiách pokračoval v Budapešti a stal sa budapeštianskym dopisovateľom Národných novín. Potom pracoval na školskom inšpektoráte v Rimavskej Sobote, kde pomáhal pri zostavovaní školských učebníc. 
V roku 1879 odišiel do Martina a stal sa úradníkom novozaloženej českej banky Slávia. Spočiatku spoločne s Vajanským, neskôr sám redigoval obnovené Slovenské pohľady (v rokoch 1881 – 1919). Neskôr bol aj ich vydavateľom. Súčasne bol aj redaktorom Národných novín. Redigoval Slovenskú knižnicu, časopis Muzeálnej slovenskej spoločnosti, Letopis Matice slovenskej a Zborník Matice slovenskej. Za priestupky a politické postoje bol šesťkrát odsúdený. V rokoch 1938-1948 bol aj predsedom Muzeálnej slovenskej spoločnosti.
Písal o významných osobnostiach slovenskej literatúry, pre maďarskú verejnosť vydal stručné Dejiny slovenskej literatúry. Literatúru pokladal za hlavný prejav národného života (Stodvadsaťpäť rokov zo slovenského života, O Slovákoch). Prekladal z ruskej literatúry.
V roku 1939 pri vzniku 1. Slovenskej Republiky pomenovali po ňom 2. Pešiu Divíziu armády SR.

Škultétyho koncepcia slovenských literárnych dejín

Hoci Škultéty nikdy nenapísal vlastné dejiny slovenskej literatúry (ak odhliadneme od náčrtu písaného pre maďarské obecenstvo), mal vlastnú koncepciu týchto dejín, ktoré sa v mnohom líšili od Vlčkových, na ktorých spolupracoval. V najucelenejšej podobe ich vyjadril v 1. ročníku Slovenských pohľadov. V Škultétyho ponímaní sa slovenské literárne dejiny začínajú bernolákovcami - jazykovedným dielom Bernoláka a básnickým dielom Hollého. Na nich nadviazal Štúr. Škultéty neprikladal veľký význam česky písanej literatúre v Uhorsku, táto podľa neho neprispela podstatne k slovenským literárnym dejinám.

Vzťah  k HSĽS

V r. 1937 Škultéty vstúpil do HSĽS. Na tzv. manifestácii slovenského národa 5. októbra 1938 v Žiline vystupujúc v gardistickej uniforme vyzýval poslancov HSĽS aby vytrvali na pevnom slovenskom stanovisku, t. j. autonómii. Neskôr, 1. augusta 1940, prijal funkciu podpredsedu štátnej rady (predseda Dr. Viktor Ravasz, podpredseda Škultéty a spišský biskup Vojtaššák).

Vzťah k Vojtechovi Tukovi

Dobré vzťahy medzi Škultétym a Vojtechom Tukom boli všeobecne známe. V roku 1929 sa v Tukovom procese sám prihlásil za svedka a svedčil v prospech obvineného Tuku. Potom, ako sa Tuka stal predsedom slovenskej vlády, vymenoval 12. 2. 1940 Škultétyho za člena Kultúrnej komisie pri predsedníctve vlády.
Vladimír Országh

Klubový hokej

V roku 1995 bol draftovaný vo vstupnom drafte NHL klubom New York Islanders v 5. kole ako 106. v poradí. V NHL debutoval v sezóne 1997/98. Hráčom Islanders bol ďalšie dve sezóny, spolu však za tento klub odohral iba 34 zápasov. Počas ročníka 2000/01 pôsobil v Djurgårdens IF Hockey vo švédskej Elitserien, bol druhým najlepším strelcom základnej časti, s mužstvom vybojoval majstrovský titul.
Pred sezónou 2001/02 prestúpil do Nashville Predators, kde sa stal stabilným hráčom a jednou z opôr. 
V ročníku 2004/05 počas lockoutu v NHL hral za HKm Zvolen v slovenskej extralige, klub sa prebojoval do finále play-off, kde prehral so Slovanom Bratislava. Nasledujúci ročník začal neskôr kvôli doliečovaniu zranenia kolena z majstrovstiev sveta. V októbri uzavrel kontrakt na šesť mesiacov s klubom švédskej Elitserien Luleå HF. 
V roku 2006 podpísal zmluvu s klubom NHL St. Louis Blues. Nasledujúcu sezónu 2006/07 vynechal kvôli zraneniu kolena. V sezóne 2007/08 nastúpil na jeden zápas z HC ’05 Banská Bystrica počas ktorého sa mu obnovilo jeho zranenie. Pred sezónou 2009/10 ohlásil opäť návrat, ale pre pretrvávajúce problémy s kolenom oznámil 30. decembra 2009 definitívne ukončenie kariéry.

MS 2001

Na šampionáte v Nemecku slovenský reprezentačný výber obsadil 7. miesto po prehre s Českom vo štvrťfinále. Országh zaznamenal 2 góly a 5 asistencií, bol najproduktívnejším hráčom svojho mužstva.

MS 2002

Najvýznamnejší reprezentačný gól strelil na MS 2002 v semifinálovom zápase proti Švédsku, keď skočil na ľad z trestnej lavice a prekonal Tommyho Sala, znížil stav na 1:2, Slovensko napokon zápas vyhralo 3:2 po samostatných nájazdoch.  Vo finále porazilo Rusko 4:3 a stalo sa prvý raz v histórii majstrom sveta.
Saint-Maurice-près-Pionsat

Poloha

Obec má rozlohu 30,88 km². Najvyšší bod je položený 654 m n. m. a najnižší bod 400 m n. m.

Obyvateľstvo

Počet obyvateľov obce je 372 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lada Samara

Opis

Meno Samara bolo použité pre export, ide sa o meno ruského mesta. V Rusku sa model volal Sputnik. Samara bola prvá Lada, ktorá nepoužívala karosériu vychádzajúcu z vozidla Fiat 124. Dizajn bol modernejší, hranatý. Okrem sedanu sa vyrábal aj troj alebo od roku 1988 päťdverový hatchback. Sedan mal objem batožinového priestoru 425l a hatchback 330l. Lada chcela sa Samarou preraziť na západný trh. Vozidlo malo byť spoľahlivé, robustné a za nízku cenu. Okrem Ruska sa vyrábala aj vo fínskom Uusikaupunki, v závode Valmet Automotive plant.

Súťažná verzia

Automobily Lada Samara sa pravidelne zúčastňovali rely v skupine A. Tieto špeciály poháňal motor s objemom 1 500 cm³, ktorý dosahoval výkon 73 kW. Automobily mali päťstupňovú prevodovku. V Česku tento automobil nasadzoval Agroteam Slušovice a v domácich majstrovstvách s ním štartovala posádka Pavel Malý a Pavel Bečka.

Lada Samara Eva

Lada Samara Eva bol rallye špeciál určený pre skupinu B. Prvý prototyp bol videný na Sojuz rallye v roku 1985. Prvý prototyp mal pohon všetkých kolies prevzatý z vozu Lada Niva a motor bol umiestnený uprostred. Veliteľom projektu bol údajne Stasys Brundza. S pôvodným typom Samara mal zhodné len čelné sklo a bočné dvere. Voz mal pevný pilotný priestor a laminátový odklopný predok, ktorý ukrýval náhradné koleso. Jeden z prototypov bol poháňaný motorom Porsche, inak automobilka vyvíjala šestnásťventilový motor s rozvodom DOHC s objemom 1 860 cm³ preplňovaný turbodúchadlom, ktorý dosahoval výkon 300 koní. Voz neštartoval na žiadnej medzinárodnej súťaži. Zúčastnil sa len Rallye 1000 jazier 1986 a Acropolis rallye 1986 ako predjazdec.

Lada Samara S-Preto

Išlo o ďalšiu evolúciu typu Eva. Voz bol vyvíjaný pre preteky v skupine S, ktorá ale nikdy nevznikla.

Lada Samara T3

Tento typ vychádzal zo špecifikácie S-Preto, ale bol pripravený pre preteky Rely Dakar. Poháňal ju motor Porsche o objeme 3,6 litra a výkonom 400 koní. Na Rely Dakar 1990 bol jeden voz siedmy a na Rely Dakar 1991 piaty. Víťazstvo vybojoval na Rallye Faraónov.

Koniec výroby

Koncom roka 2013 bola definitívne ukončená v Iževskom automobilovom závode výroba značky Lada Samara.
FK Dukla Praha

História

Oficiálnym právnym pokračovateľom federálnej Dukly Praha je český klub Marila Příbram. Súčasná Dukla Praha vznikla z pôvodného tímu Dukla Dejvice, ktorý bol založený v roku 1959 v Prahe. Práve Dukla Dejice sa v roku 2001 premenovala na FK Dukla Praha a zaujala jej miesto v Pražskom prebore. V roku 2006 získala nová Dukla Praha licenciu od moravského klubu Jakubčovice a zaujala jeho miesto v 2. českej lige. V sezóne 2010-11 sa Dukle podarilo zvíťaziť v druhej lige a postúpiť do najvyššej českej súťaže. V prvom ročníku Gambrinus ligy skončila Dukla Praha na 6. mieste.
Bellenot-sous-Pouilly

Poloha

Obec má rozlohu 14,63 km². Najvyšší bod je položený 570 m n. m. a najnižší bod 352 m n. m.

Obyvateľstvo

Počet obyvateľov obce je 238 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
XX. zjazd Komunistickej strany Sovietskeho zväzu

XX. zjazd Komunistickej strany Sovietskeho zväzu sa konal v Moskve od 14. do 26. februára 1956. Bol to prvý zjazd KSSZ po smrti sovietskeho diktátora J. V. Stalina.
Známym a prelomovým sa stal predovšetkým vystúpením Nikitu Chruščova, ktorý predniesol prejav Kult osobnosti a jeho dôsledky na uzavretom rokovaní. V ňom Chruščov poodhalil a odsúdil diktátorské praktiky svojho predchodcu J. V. Stalina. Zjazd sa tak považuje za bod obratu, ktorým stalinizmus prestal byť oficiálnou politikou KSSZ a zároveň aj celého sovietskeho bloku, hoci opatrná destalinizácia prebiehala v rôznych oblastiach života a rôznych krajinách nerovnakou mierou a Albánsko dokonca sovietsky postoj označilo za revizionistický.
Odhalenie nezákonných praktík zo stalinského obdobia vyvolalo spočiatku medzi členmi Politbyra prejavy nesúhlasu a pohoršenie. Tieto praktiky totiž boli držané za diktátorovej vlády v tajnosti a preto sa členom Politbyra aj verejnosti zdali neuveriteľné. Niektoré hlasy žiadali dokonca odvolanie 1. tajomníka KSSZ Chruščova.
Samotný prejav sa napriek snahe o utajenie dostal na verejnosť. Jednu z jeho kópií sa totiž podarilo získať poľskému novinárovi židovského pôvodu Viktorovi Grajevskému. Ten si ju náhodou všimol na stole šéfa poľských komunistov E. Ochaba. Bez toho, že by bol odhalený, sa mu ju podarilo odovzdať na izraelské veľvyslanectvo vo Varšave. Potom, čo si ju dôstojník Mosadu odfotografoval, vrátil ju späť. Cez Izrael sa správa dostala do USA a potom do tlače.
Ministerstvo pre správu a privatizáciu národného majetku Slovenskej republiky

Ministerstvo pre správu a privatizáciu národného majetku Slovenskej republiky bolo ústredným orgánom štátnej správy pre odštátnenie, privatizáciu a správu národného majetku, vrátane správy všetkých druhov fondov vytváraných zdrojmi z odštátnenia a privatizácie.
Ministerstvo pôsobilo v rokoch 1990 až 2003 a bolo zriadené na základe zákona 347/1990 Z.z.
Zákonom 139/2003 Z.z. bolo zrušené. Jeho pôsobnosť prešla na Ministerstvo hospodárstva Slovenskej republiky.

Ministri

Posledným ministrom v úrade bol Robert Nemcsics od 15. októbra 2002.
La Vieux-Rue

Poloha

Obec má rozlohu 5,51 km². Najvyšší bod je položený 176 m n. m. a najnižší bod 124 m n. m.

Obyvateľstvo

Počet obyvateľov obce je 493 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Szeghalomský okres

Szeghalomský okres (maď. Szeghalomi járás) je okres v Békešskej župe v juhovýchodnom Maďarsku. Sídlom okresu je od roku 2013 mesto Szeghalom.

Poloha

Okres sa rozkladá vo Veľkej maďarskej nížine. Nadmorská výška je zhruba 80–85 m. Územím pretekajú rieky Körös a Beretty.

Dopravné spojenie

Okresom prechádza predovšetkým hlavná cesta č. 47, ktorá spája oblasť sa župným mestom Békešská Čaba na JZ a s mestom Debrecín na SV. Oblasť je tiež pretkaná železničnými traťami.
Néris-les-Bains

Poloha

Néris-les-Bains má rozlohu 33,13 km². Najvyšší bod je položený 441 m n. m. a najnižší bod 230 m n. m.

Obyvateľstvo

Néris-les-Bains má 2705 obyvateľov (2009).
Graf vývoja obyvateľstva:
Zdroje: INSEE